ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องหลักเกณฑ์และวิธีการในการยื่นงบการเงินพ.ศ. ๒๕๕๗ เพื่อให้หลักเกณฑ์และวิธีการในการยื่นงบการเงินมีความทันสมัยเหมาะสมกับสภาวการณ์โดยคำนึงถึงความสะดวกรวดเร็ว และลดภาระของประชาชนเป็นสำคัญ รวมทั้งเพื่อให้ภาครัฐมีข้อมูลที่จำเป็นต่อการวิเคราะห์สภาพเศรษฐกิจของประเทศอย่างครบถ้วนอาศัยอำนาจตามความในมาตรา ๑๑ วรรคสอง แห่งพระราชบัญญัติการบัญชี พ.ศ.๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติของกฎหมายอธิบดีกรมพัฒนาธุรกิจการค้า จึงออกประกาศไว้ ดังต่อไปนี้ข้อ ๑ ประกาศนี้เรียกว่าประกาศกรมพัฒนาธุรกิจการค้า เรื่อง หลักเกณฑ์และวิธีการในการยื่นงบการเงินพ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก ประกาศกรมพัฒนาธุรกิจการค้า เรื่อง หลักเกณฑ์และวิธีการในการยื่นงบการเงินพ.ศ. ๒๕๕๕ ลงวันที่ ๖ มกราคม พ.ศ. ๒๕๕๕ข้อ ๔ ให้ผู้มีหน้าที่จัดทำบัญชียื่นงบการเงินและรายงานการสอบบัญชีจำนวน ๑ ชุดโดยใช้แบบนำส่งงบการเงิน (แบบ ส.บช. ๓) ที่แนบท้ายประกาศนี้ จำนวน ๒ชุดให้ผู้มีหน้าที่จัดทำบัญชี ดังต่อไปนี้ยื่นแบบนำส่งงบการเงินที่เกี่ยวข้องกับการลงทุนระหว่างประเทศ (แบบ ส.บช. ๓/๑)ที่แนบท้ายประกาศนี้ เพิ่มขึ้นอีก ๑ ชุด(๑) บริษัทจำกัด และบริษัทมหาชนจำกัดที่จัดตั้งขึ้นตามกฎหมายไทยที่มีบุคคลธรรมดา ซึ่งไม่มีสัญชาติไทยและไม่มีภูมิลำเนาอยู่ในราชอาณาจักรหรือนิติบุคคลซึ่งไม่ได้จดทะเบียนในประเทศไทยถือหุ้นตั้งแต่ร้อยละหนึ่งของมูลค่าหุ้นที่มีสิทธิออกเสียง(๒) ห้างหุ้นส่วนจดทะเบียนที่จัดตั้งขึ้นตามกฎหมายไทยและกิจการร่วมค้าตามประมวลรัษฎากรที่มีผู้ร่วมลงทุนเป็นบุคคลธรรมดาซึ่งไม่มีสัญชาติไทยและไม่มีภูมิลำเนาอยู่ในราชอาณาจักรหรือนิติบุคคล ซึ่งไม่ได้จดทะเบียนในประเทศไทย(๓) นิติบุคคลที่ตั้งขึ้นตามกฎหมายต่างประเทศที่ประกอบธุรกิจในประเทศไทย(๔) ห้างหุ้นส่วนจดทะเบียน บริษัทจำกัดบริษัทมหาชนจำกัดที่จัดตั้งขึ้นตามกฎหมายไทยและกิจการร่วมค้าตามประมวลรัษฎากรที่มีการลงทุนในกิจการที่ต่างประเทศซึ่งได้แก่การจัดตั้งกิจการสำนักงานสาขาหรือตัวแทนในต่างประเทศหรือการเข้าร่วมลงทุนกับบุคคลหรือนิติบุคคลในต่างประเทศโดยมีสัดส่วนการลงทุนหรือการถือหุ้นตั้งแต่ร้อยละหนึ่งของทุนทั้งหมดของกิจการหรือของมูลค่าหุ้นที่มีสิทธิออกเสียงแล้วแต่กรณีการยื่นงบการเงินของบริษัทจำกัดให้ระบุในหน้างบแสดงฐานะการเงินด้วยว่างบการเงินนั้นได้รับอนุมัติจากที่ประชุมผู้ถือหุ้นครั้งที่เท่าใดเมื่อวันที่ เดือน และปี พ.ศ. ใดไว้ด้วยข้อ ๕ ให้บุคคลดังต่อไปนี้ลงลายมือชื่อในงบการเงินแบบ ส.บช. ๓ และแบบ ส.บช. ๓/๑(๑) หุ้นส่วนผู้จัดการของห้างหุ้นส่วนจดทะเบียน(๒) กรรมการผู้มีอำนาจกระทำการแทนบริษัทจำกัดหรือบริษัทมหาชนจำกัด(เว้นแต่งบการเงินของบริษัทมหาชนจำกัดที่ได้จัดพิมพ์ไว้เป็นส่วนหนึ่งของรายงานประจำปีและจัดทำเป็นรูปเล่มซึ่งได้พิมพ์ลายมือชื่อกรรมการผู้มีอำนาจกระทำการแทนบริษัทและลายมือชื่อผู้สอบบัญชีรับอนุญาตที่ลงลายมือชื่อรับรองในรายงานการสอบบัญชีของบริษัทไว้ให้ได้รับยกเว้นไม่ต้องมีการลงลายมือชื่อ)(๓)ผู้จัดการหรือผู้รับผิดชอบในการดำเนินกิจการร่วมค้าตามประมวลรัษฎากรหรือนิติบุคคลที่ตั้งขึ้นตามกฎหมายต่างประเทศการลงลายมือชื่อในงบการเงินให้ลงลายมือชื่อและประทับตรา (ถ้ามี)ทุกหน้าหมายเหตุประกอบงบการเงินให้บุคคลตาม (๑) - (๓) จำนวน ๑ คน ลงลายมือชื่อเฉพาะหน้าสุดท้ายข้อ ๖ ผู้มีหน้าที่จัดทำบัญชียื่นงบการเงินได้โดยวิธีใดวิธีหนึ่งดังต่อไปนี้(๑) ยื่นต่อสำนักข้อมูลธุรกิจ สำนักงานพัฒนาธุรกิจการค้าเขต ๑ - ๖สำนักงานพัฒนาธุรกิจการค้าจังหวัด และสำนักงานพัฒนาธุรกิจการค้าจังหวัดสาขาแห่งหนึ่งแห่งใดก็ได้(๒) ส่งทางไปรษณีย์โดยสามารถเลือกส่งได้ ดังนี้- รับประกันการสูญหาย(ส่งได้เฉพาะที่ทำการไปรษณีย์ในเขตกรุงเทพมหานครและที่ทำการไปรษณีย์นนทบุรี)- ลงทะเบียนตอบรับ (ส่งได้ ณ ที่ทำการไปรษณีย์ทุกแห่งทั่วประเทศ)โดยส่งไปที่สำนักข้อมูลธุรกิจ กรมพัฒนาธุรกิจการค้า เลขที่ ๔๔/๑๐๐ถนนนนทบุรี ๑ ตำบลบางกระสอ อำเภอเมือง จังหวัดนนทบุรี ๑๑๐๐๐และแนบซองจดหมายจ่าหน้าถึงผู้ยื่นงบการเงินพร้อมผนึกดวงตราไปรษณียากรซึ่งหากเอกสารหลักฐานที่ยื่นครบถ้วนถูกต้องจะถือวันที่ไปรษณีย์ประทับตราต้นทางเป็นวันที่ผู้มีหน้าที่จัดทำบัญชียื่นงบการเงินผู้มีหน้าที่จัดทำบัญชีตามข้อ ๔ วรรคสอง สามารถยื่นแบบ ส.บช. ๓/๑พร้อมกับแบบ ส.บช. ๓ และงบการเงินได้ตามวิธีการ และสถานที่ที่กำหนดไว้ในวรรคก่อนหรือยื่นแบบ ส.บช. ๓/๑ โดยวิธีใดวิธีหนึ่ง ดังต่อไปนี้(๑) ยื่นต่อส่วนสถิติดุลการชำระเงิน ฝ่ายบริหารข้อมูล ธนาคารแห่งประเทศไทย(๒) ส่งทางไปรษณีย์ไปที่ธนาคารแห่งประเทศไทย เลขที่ ๒๗๓ ถนนสามเสนแขวงบางขุนพรหม เขตพระนคร กรุงเทพมหานคร ๑๐๒๐๐(๓) ส่งทางโทรสารไปที่หมายเลข ๐ - ๒๒๘๓ - ๖๒๙๙, ๐ - ๒๒๘๓ - ๕๓๐๘(๔) ส่งทางไปรษณีย์อิเล็กทรอนิกส์ (E mail) ไปที่ form๔๕@ (๕) ส่งผ่านระบบเครือข่ายอินเทอร์เน็ตที่ www.bot.or.thประกาศณ วันที่ ๑๗ มีนาคม พ.ศ. ๒๕๕๗ผ่องพรรณเจียรวิริยะพันธ์อธิบดีกรมพัฒนาธุรกิจการค้า[เอกสารแนบท้าย]๑. แบบนำส่งงบการเงิน (แบบ ส.บช. ๓) ๒. แบบนำส่งงบการเงินที่เกี่ยวข้องกับการลงทุนระหว่างประเทศ (แบบส.บช. ๓/๑)(ดูข้อมูลจากภาพกฎหมาย)ปริยานุช/ผู้จัดทำ๘ เมษายน ๒๕๕๗จุฑามาศ/ผู้ตรวจ๑๑ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๕๗ ง/หน้า ๓๔/๑ เมษายน ๒๕๕๗